Béla Markó

Béla Markó () este scriitor, traducător și politician de etnie maghiară din România, președinte al UDMR din 1993 până în 2011.

În perioada 2004-2008 a îndeplinit funcția de ministru de stat pentru coordonarea activităților în domeniul culturii, educației și integrării europene în ambele guverne Tăriceanu. Între 23 decembrie 2009 și 27 aprilie 2012 a deținut funcția de vicepremier, în cadrul celui de-al doilea guvern Emil Boc (2).

Biografie

Viață timpurie, educație 
Béla Markó s-a născut într-o familie de etnie maghiară la data de 8 septembrie 1951, în orașul Târgu Secuiesc, aflat pe atunci în Regiunea Stalin. După studii secundare și de liceu în orașul natal (1958-1970), a urmat cursurile Facultății de Filologie, secția maghiară-franceză din cadrul Universității Babeș-Bolyai din Cluj, pe care le-a absolvit în anul 1974.

După absolvirea facultății, a lucrat ca profesor de franceză la Școala generală din satul Sântana de Mureș (județul Mureș) (1974-1976). În anul 1976 devine redactor la revista literară “Igaz Szó” din Târgu Mureș, apoi din anul 1989 este redactor șef al revistei literară „Látó”, tot din Târgu Mureș.

Scriitor 
Poet și traducător de limbă maghiară, Béla Markó a devenit membru al Uniunii Scriitorilor din România (1978), membru al Uniunii Scriitorilor din Ungaria (1990) și secretar general al grupului P.E.N. al Scriitorilor Maghiari din România (1990). De asemenea, a fost în perioada 1990–1996 secretar al Filialei Uniunii Scriitorilor din Târgu Mureș.

Viață personală 
Béla Markó vorbește limba maghiară (maternă), limbile română, franceză, engleză și rusă. El este căsătorit și are trei copii. Este de religie reformată.

Activitatea literară 
Începând din anul 1974, Béla Markó a publicat 44 volume de poezii în limba maghiară, 8 volume de eseuri și analiză literară în limba maghiară, 10 volume de studii, interviuri și discursuri politice în limba maghiară, precum și traduceri în limba maghiară ale unor piese de Lucian Blaga și Radu Stanca.

Printre lucrările publicate de el și traduse în alte limbi, menționăm următoarele:

 Manual de literatură maghiară pentru clasa a XI–a (1980–1983, 1990–2002)
 Notes on a happy pear tree (Ed. Pont, Budapesta, 1999, în  limba engleză de Sylvia Csiffary) - poezii
 Comme un échiquier fermé (Ed. Ibolya Virág, Paris, 2001, în limba franceză de Lorand Gaspar și Sarah Clair) - poezii
 Despre natura metaforelor (Ed. Kriterion, București, 1989, în limba română de Paul Drumaru, 95 p.) - poezii
 Timp canibal (Ed. Komp–Press, Cluj, 1997, în limba română de Paul Drumaru, 147 p.) - poezii
 Condamnați la reconciliere (Ed. Curtea Veche, București, 2006, în limba română de Paul Drumaru) - Convorbiri cu Ágoston Hugó
 Badminton (Ed. Curtea Veche, București, 2016, traducere în limba română de Kocsis Francisko, 128 p.; ISBN: 978-606-588-894-4) - poezii
 Iartă-ne, Ginsberg (Ed. Curtea Veche, București, 2020, traducere în limba română de Kocsis Francisko, 120 p.; ISBN: 978-606-44-0552-4) - poezii

Béla Markó a obținut mai multe premii literare în România și în Ungaria.

Activitatea politică 
În decembrie 1989, Béla Markó a devenit membru fondator și vicepreședinte al organizației UDMR Mureș, fiind ales apoi ca membru în Prezidiul UDMR (1990-1991). Deși a crezut la vremea respectivă că e un angajament provizoriu și că și-a părăsit profesia de scriitor numai pentru o scurtă perioadă, el a continuat să desfășoare o intensă activitate politică.

După alegerile parlamentare din mai 1990, a fost ales ca senator de Mureș, pe listele UDMR, fiind reales în toate legislaturile ulterioare (formate după alegerile din 1992, 1996, 2000 și 2004). În prima legislatură, a fost membru în Comisiile de cultură și învățământ ale Senatului, membru în Comitetul Director al Grupului Român al Uniunii Interparlamentare (1990-1992) și președinte al grupului UDMR din Senat (1991-1992). În cadrul activității sale parlamentare, Béla Markó a fost membru în grupurile parlamentare de prietenie cu Republica Italiană și Republica Franceză-Senat.

În calitate de senator, a îndeplinit funcțiile de membru în Comisiile de politică externă și de cultură ale Senatului României (1992–1996), membru în Comisia pentru politică externă și în Comisia pentru învățământ, știință și tineret (1996-2000), membru în Comisia pentru politică externă (2000-2004) și membru în Comisia pentru politică externă (2004-2008) și în Comisia pentru cultură, artă și mijloace de informare în masă (decembrie 2004 - martie 2005).

În anul 1993, Béla Markó a fost ales în funcția de președinte al Uniunii Democrate Maghiare din România (UDMR), fiind reales în această funcție la alegerile din anii 1995, 1999, 2003 și 2007.

Béla Markó a fost candidatul UDMR la alegerile prezidențiale din România din 28 noiembrie 2004, obținând un număr de 533.446 voturi, reprezentând 5,10% din numărul voturilor valabil exprimate (locul 4).

La data de 29 decembrie 2004, Béla Markó a fost numit în funcția de viceprim-ministru în Guvernul Tăriceanu și totodată ministru de stat fără portofoliu, pentru coordonarea activităților în domeniul culturii, educației și integrării europene. A demisionat din această demnitate la data de 3 iulie 2007, pentru a putea coordona campania electorală a UDMR (alegerile europarlamentare din noiembrie 2007, alegerile locale din iunie 2008 și alegerile parlamentare din toamna anului 2008), dar și ca rezultat al referendumului pentru demiterea lui Traian Băsescu. Mi-am dat demisia pentru a nu avea un insucces în alegeri... Am vrut să previn un insucces, a explicat el . Printre realizările la care a contribuit în calitate de ministru de stat, el a enumerat câteva "lucruri extrem de importante pentru țară": aderarea la UE, alocarea către învățământ a unor sume bugetare mai mari decât în anii anteriori, relansarea infrastructurii din domeniul Educației.
În legislatura 2008-2012, Béla Markó a fost membru în grupurile parlamentare de prietenie cu Federația Rusă și Republica Franceză-Senat. În legislatura 2008-2012, Béla Markó a inițiat 5 propuneri legislative dintre care 4 au fost promulgate legi. 
La data de 23 decembrie 2009, a fost reales în funcția de viceprim-ministru în Guvernul Boc. Și-a continuat mandatul după demisia lui Boc, la 6 februarie 2012, în Guvernul Ungureanu. A fost înlocuit la 7 mai 2012, ca urmare a demiterii prin moțiune de cenzură a cabinetului. La alegerile parlamentare din 2012, a obținut un nou mandat de senator în circumscripția electorală nr.28 din Mureș, pe colegiul uninominal 2.

Aprecierea activității UDMR

Lucrări publicate

Volume de poezii 
 A szavak városában (Editura Kriterion, București, 1974) 
 Sárgaréz évszak (Editura Dacia, Cluj, 1977) 
 Lepkecsontváz (Ed. Kriterion, București, 1980) 
 Az örök halasztás (Ed. Kriterion, București, 1982) 
 Talanítás (Ed. Kriterion, București, 1984) 
 Szarka-telefon. Versek kisfiúknak-kislányoknak (Ed. Ion Creangă, București, 1984) 
 Friss hó a könyvön (Ed. Kriterion, București, 1987) 
 Mindenki autóbusza (Ed. Magvető, Budapesta, 1989) 
 Égő évek (Ed. Kriterion, București, 1989) 
 Tücsöknóta. Versek kisfiúknak, kislányoknak (Ed. Ion Creangă, București, 1990) 
 Kiűzetés a számítógépből (Ed. Kriterion, București, 1991)
 Ellenszélben (Ed. Püski, Budapesta, 1991) 
 Kannibál idő, 1968-1989 (Ed. Könyves Kálmán – Széphalom Könyvműhely, Budapesta, 1993) 
 Érintések. Széphalom Könyvműhely (Budapesta, 1994) 
 Karikázó idő. Versek kisfiúknak, kislányoknak (Antológia Kiadó, Kecskemét, 1996) 
 Szétszedett világ. Egybegyűjtött versek, 1967-1995 (Ed. Mentor, Târgu Mureș, 2000) 
 Ha varázsló lennék (Gyermekversek) (Ed. Pallas-Akadémia Könyvkiadó, Miercurea Ciuc, 2000) 
 Szerelmes szonettkoszorú (Ed. Pallas-Akadémia Könyvkiadó, Miercurea Ciuc, 2002) 
 Költők koszorúja (Ed. Pallas-Akadémia Könyvkiadó, Miercurea Ciuc, 2002) 
 Balkáni fohász (Ed. Pallas-Akadémia Könyvkiadó, Miercurea Ciuc, 2003)
 Miért lassú a csiga? (Ed. Bookart, Miercurea Ciuc, 2007)
 Hány életünk volt? (Ed. Bookart, Miercurea Ciuc, 2007)
 A pinty és a többiek (Ed. Bookart, Miercurea Ciuc, 2007)
 A hold fogyókúrája (Ed. Bookart, Miercurea Ciuc, 2008)
 Balázs kertje (Ed. Bookart, Miercurea Ciuc, 2009)
 Tulajdonképpen minden (Ed. Bookart, Miercurea Ciuc, 2010)
 Út a hegyek közt (99 haiku). Ed. Bookart, Miercurea Ciuc, 2010
 Visszabontás. Ed. Jelenkor Kiadó, Pécs, 2011
 Boldog Sziszüphosz (Haikuk). Ed. Bookart, Miercurea Ciuc, 2012
 Hasra esett a Maros (Gyermekversek). Ed. Bookart, Miercurea Ciuc, 2012
 Festékfoltok az éjszakán (szonettek). Ed. Jelenkor Kiadó, Pécs, 2012
 Csatolmány (versek). Ed. Bookart, Miercurea Ciuc, 2013
 Egy mondat a szeretetről. Hatvan vers Szávai Géza válogatásában, 1974–2011. Ed. Pont Kiadó, Budapesta, 2013
 Fűszál a sziklán (99 haiku). Ed. Bookart, Miercurea Ciuc, 2014
 Elölnézet (Szonettek), Ed. Jelenkor Kiadó, Pécs, 2014
 Száz mázsa hó (Gyermekversek), Ed. Pont Kiadó, Budapesta, 2014
 Passiójáték (Szonettkoszorú Részegh Botond képeihez). Ed. Bookart, Miercurea Ciuc, 2015
 Kerítés. Alkalmi és alkalmatlan versek, 2008-2015 Ed. Pesti Kalligram, Budapesta, 2016
 Válogatott versek. Székely Könyvtár, Ed. Hargita Kiadóhivatal, Miercurea Ciuc, 2016
 Brunó, a kedves véreb (Versek gyermekeknek és felnőtteknek). Ed. Noran Libro Kiadó, Budapesta, 2016
 Bocsáss meg, Ginsberg. Versek; Ed. Kalligram, Budapesta, 2018
 Amit az ördög jóváhagy. Szonettek. Ed. Kalligram, Budapesta, 2019
 Egy mondat a szabadságról (versek). Ed. Kalligram, Budapesta, 2020
 A haza milyen? (versek); Ed. Kalligram, Budapesta, 2021

Volume de eseuri și analiză literară 
 Az erdélyi macska. Szépliteratúrai utazások 1978-1994 (Ed. Pallas-Akadémia Könyvkiadó, Miercurea Ciuc, 1999) 
 Olvassuk együtt (Ed. Albatros, București, 1989) 
 Magyar irodalom: XX. századi magyar irodalom tankönyv a XI. osztály számára (Editura Didactică și Pedagogică, București, 1998)
Ki lakik a kertünkben (Mesék). Ed. Pallas-Akadémia, Miercurea Ciuc, 2008
A vörös kaptár (Esszék). Ed. Pont Kiadó, Budapesta, 2012
Rekviem egy macskáért (Esszé, publicisztika 2011–2014), Ed. Kalligram, Bratislava, 2015
Erdélyi pikareszk (Esszé, publicisztika 2011–2016), Ed. Pesti Kalligram Kft., Budapesta, 2017 ISBN 9789634680024
A költészet rendeltetésszerű használatáról. Esszék. Ed. Bookart, Miercurea Ciuc, 2019

Volume de studii, interviuri și discursuri politice 
 A feledékeny Európa (Ed. Mentor, Târgu Mureș, 2000) - discursuri 1990-1999
 Önállóságra ítélve (Ed. Mentor, Târgu Mureș, 2002) - discursuri 2000-2002
 A magyar dilemma (Ed. Pallas-Akadémia Könyvkiadó, Miercurea Ciuc, 2004) - discursuri 2002-2004
 A lábujjhegyre állt ország (Ed. Pallas-Akadémia Könyvkiadó, Miercurea Ciuc, 2006)
 Egy irredenta hétköznapjai (Ed. Pallas-Akadémia, Miercurea Ciuc, 2009);
Kié itt a tér (Válogatott közéleti cikkek, előadások 1991–2009). Ed. Pallas-Akadémia, Miercurea Ciuc, 2010
Így működik Markó Béla (Beszélgetések Kelemen Attila Árminnal). Editura Koinónia, Cluj Napoca, 2012
A magyar kártya. Beszélgetés Markó Bélával. Kőrössi P. József, Ed. Kossuth Kiadó, Budapesta, 2013
Engedd hazámat értenem (Beszélgetés Lengyel Lászlóval), Ed. Helikon Kiadó, Budapesta, 2017 ISBN 9789632279077

Opera tradusă în alte limbi 
 Manual de literatură maghiară pentru clasa a XI–a (1980–1983, 1990–2002);
 Condamnați la reconciliere (Ed. Curtea Veche, București, 2006, în limba română de Paul Drumaru) - Convorbiri cu Ágoston Hugó
Ruleta maghiară (Convorbiri cu Kőrössi P. József). În limba română de Anamaria Pop. Editura Curtea Veche, Bucuresti, 2014
Volume de poezie traduse:

 Notes on a happy pear tree (Ed. Pont, Budapesta, 1999, în limba engleză de Sylvia Csiffary);
 Comme un échiquier fermé (Ed. Ibolya Virág, Paris, 2001, în limba franceză de Lorand Gaspar și Sarah Clair);
 Despre natura metaforelor (Ed. Kriterion, București, 1989, în limba română de Paul Drumaru, 95 p.);
 Timp canibal (Ed. Komp–Press, Cluj, 1997, în limba română de Paul Drumaru, 147 p.);
A kert erotikája/Erotica grădinii (Sonete în limba maghiară si română). În limba română de Paul Drumaru, Editura Curtea Veche, București, 2010
Az egyhangúság dicsérete/ Lauda monotoniei (Sonete în limba maghiară si română). În limba română de Paul Drumaru. Editura Curtea Veche, București, 2012
 Badminton (Poezii oportune si inoportune 2008-2015) (Ed. Curtea Veche, București, 2016, traducere în limba română de Kocsis Francisko, 128 p.; ISBN: 978-606-588-894-4);
 Iartă-ne, Ginsberg (Ed. Curtea Veche, București, 2020, traducere în limba română de Kocsis Francisko, 120 p.; ISBN: 978-606-44-0552-4).

Premii 
 Premiul Uniunii Scriitorilor din Târgu Mureș (1974, 1982) 
 Premiul Uniunii Scriitorilor din România (1980) 
 Premiul Füst Milán (1990) 
 Premiul Déry Tibor (1991) 
 Premiul József Attila (1994) 
 Premiul Bethlen Gábor (1996) 
 A Magyar Köztársaság Nagykeresztje (2004) 
Steaua României, în grad de Cavaler (2004) 
Premiul Irodalmi Jelen (2010)
Premiul Szabad Sajtó (Presa liberă) - 2011
Premiul Magyar Szabadságért (2011) 
Premiul Alföld (2012)
Premiul Hazám (2012)
Premiul Székelyföld (2013)
Premiul Bárka (2013)
Premiul Mozgó Világ (2015)
Premiul Kortárs (2016)
Korunk Kulcsa (2017) 
Premiul Literar Artisjus (2019)
Premiul Zelk Zoltán (2019)
Premiul Aranytoll (2021)
Steaua României, în grad de Ofițer (2021)

Note

Legături externe 
 CV-ul lui Béla Markó pe situl UDMR, accesat la 20 martie 2008 
 Activitatea parlamentară a lui Béla Markó

Interviuri
 Marko Bela: „În Covasna și Harghita noi guvernăm”, 15 martie 2009, Ionel Văduva, Evenimentul zilei

Nașteri în 1951
Candidați la funcția de Președinte al României - 2004
Guvernele Tăriceanu
Membri ai Uniunii Democrate Maghiare din România
Miniștri români
Oameni din Târgu Secuiesc
Parlamentari români de etnie maghiară
Politicieni români în viață
Politicieni români din secolul al XX-lea
Politicieni români din secolul al XXI-lea
Scriitori maghiari români
Senatori români 1990-1992
Senatori români 1992-1996
Senatori români 1996-2000
Senatori români 2000-2004
Senatori români 2004-2008
Senatori români 2008-2012
Senatori români 2012-2016
Traducători români
Viceprim-miniștri ai României
Creștini reformați din România